《闽峤军中》
宋代·陈则翁

貔貅齐拥霍嫖姚，却笑青山说豹韬。兵马夜行残月下，弓旌寒响朔风高。

壶浆故老愁啼血，野饭将军猛茹毛。自笑书生随玉帐，也腰刀剑束征袍。

作者简介：陈则翁，字仁则，举宏词科，官至广东副使。帝炳祥兴二年（一二七九）崖山之变，弃官归里，迁居柏桥，建集善院，日与林景熙辈唱和，有《清颍一源集》，已佚。事见《宋诗纪事补遗》卷八五。今录诗二首。